|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  тел./факс (8555) 41-70-00 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  тел./факс (8555) 41-70-00 |
|  |  |
| **Р Е Ш Е Н И Е** | **К А Р А Р** |
| **№ 15** | **2020 елның 21 феврале** |

2019 елда Түбән Кама муниципаль районында үткәрелгән коррупциягә каршы тору буенча эш һәм 2020 елга бурычлар турында

2019 елда Түбән Кама муниципаль районында коррупциягә каршы тору буенча башкарылган эш һәм 2020 елга бурычлар турында коррупциягә каршы тору буенча бүлек башлыгы Ильясов Илдар Мөдәфис улының чыгышын тыңлаганнан соң, Түбән Кама муниципаль районы Советы

КАРАР БИРӘ:

1. И.М. Ильясовның чыгышын игътибарга алырга.

2. Түбән Кама муниципаль районы Советы һәм Башкарма комитеты бүлекләре һәм идарәләрендә, аларга караган учреждениеләрдә, Түбән Кама муниципаль районы җирлекләрендә коррупциягә каршы тору, коррупцион күренешләрне профилактикалау буенча билгеле бер эш алып барыла дип билгеләргә.

3. Түбән Кама муниципаль районы Башкарма комитетына 2020 елда йөкләргә:

- «2015-2020 елларга Татарстан Республикасында коррупциягә каршы сәясәтне гамәлгә ашыру» һәм «2015-2020 елларга Түбән Кама муниципаль районының коррупциягә каршы комплекслы программасы» программаларын үтәү буенча чаралар үткәрүне дәвам итәргә;

- Түбән Кама муниципаль районы җирле үзидарә органнарында муниципаль хезмәткәрләрнең хезмәт тәртибенә, муниципаль вазыйфаларны биләүче затларның вазыйфаи тәртибенә карата таләпләрне үтәү һәм мәнфәгатьләр конфликтын җайга салу буенча комиссиянең һәм Түбән Кама муниципаль районында коррупциягә каршы тору буенча эшне җайга салу комиссиясенең федераль һәм республика законнарының билгеләнгән таләпләре нигезендә нәтиҗәле эшләвен тәэмин итәргә.

- муниципаль хезмәткәрләр тарафыннан керемнәре, мөлкәте һәм мөлкәти характердагы йөкләмәләре турында дөрес булмаган белешмәләр бирү очракларына юл куймау буенча чаралар күрергә;

- дәүләт һәм муниципаль хезмәтләр күрсәтүнең сыйфатын һәм һәркем өчен мөмкин булуын мониторинглауны һәм аның нәтиҗәләрен бәяләүне үткәрү;

- коррупциягә каршы тору мәсьәләләре буенча җирле үзидарә органнары эшчәнлеге турында мәгълүматны Түбән Кама муниципаль районының рәсми сайтында үз вакытында урнаштырырга;

- коррупцион хокук бозуларны ачыклау буенча тышкы һәм эчке контроль тикшерүләрнең нәтиҗәлелегенә мониторинг үткәрергә;

- Түбән Кама муниципаль районы җирле үзидарә органнарында мәнфәгатьләр конфликтын ачыклау һәм аларны җайга салу буенча чаралар күрергә;

- Түбән Кама муниципаль районы җирле үзидарә органнарында эшләүче белгечләр арасында коррупциягә каршы белем бирүгә һәм коррупциягә каршы пропагандага юнәлтелгән чараларны тормышка ашыруны дәвам итәргә.

4. Әлеге карарның үтәлешен контрольдә тотуны җирле үзидарә, регламент һәм хокук тәртибе мәсьәләләре буенча даими комиссиягә йөкләргә.

Түбән Кама муниципаль

районы Башлыгы А.Р.Метшин